Lektionsplan: Fra Enevælde til Demokrati

|  |  |  |  |  |  |
| --- | --- | --- | --- | --- | --- |
| **Lektionsplan** | | | | | |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| 1  (2 lektioner) | Forforståelse | Eleven kan bruge kanonpunkter til at skabe historisk overblik og sammenhængsforståelse | Eleven kan   * besvare faktuelle spørgsmål til de fire kanonpunkter | * Eleverne ser 4 kortfilm fra ”Den   danske historiekanon”:   * Statskuppet 1660 * Stormen på Bastillen & Københavns bombardement * Grundloven 1849 og Systemskiftet * Kvindernes valgret * Efter den enkelte film gennemgår læreren kort kanonpunktet, herunder de indbyrdes sammenhænge mellem filmene * Eleverne laver aktiviteterne i bilag 1 |  |
| 2  (1 lektion) | Kronologi | Eleven kan forklare brug af principper for inddeling af historien til at få et historisk overblik  Eleven kan udlede forklaringer på historiske forhold og forløb ud fra historiske scenarier | Eleven kan   * lave en tidslinje over perioden 1660-1920 * forklare principperne for inddelingen af perioderne * redegøre for kanonpunkter | * Eleverne arbejder med en tidslinje. Se bilag 2 |  |
| 3  (1 lektion) | Produktion | Eleven kan udlede forklaringer på historiske forhold og forløb ud fra historiske scenarier | Eleven kan   * redegøre for magt i DK fra 1660 til i dag * tage stilling til fordele og ulemper ved styreformer gennem tiden | * Eleverne arbejder med Powtoon eller GoAnimate * Eleverne skal udnytte deres tidslinje fra modul 2 til at skabe overblikket i deres produkt og forklare følgende: * magt i perioden 1660-1849 * magt i perioden 1849-1901 * magt i perioden 1901-1915 * magt i perioden 1915 til i dag * Under hver af de 4 perioder skal eleverne argumentere for og imod styreformen, herunder hvad de enkelte grupperinger i samfundet måtte synes om magtfordelingen. |  |

NB! 1 lektion = 45 min.

# Forslag til:

## Undervisningsdifferentiering

xx.

## Evalueringsformer

xx

## Bevægelse

xx

## Nærområdet som læringsrum

xx

# Øvrige gode råd og kommentarer

Modul 2: Eleverne får udleveret disse ord/begreber. De skal klippe dem ud og bruge dem til at skabe en tidslinje, hvor de viser sammenhænge og forklaringer på, hvorfor perioderne hedder som de gør. De enkelte kort er farvede for at hjælpe eleverne til at forstå deres funktion.

Bilag 1. Aktiviteter

Når eleverne har set de 4 kanonfilm, skal de igennem de følgende aktiviteter redegøre for den viden, de har tilegnet sig. I alt er der tale om 3 individuelle, men sammenhængende aktiviteter. Det tager ca. 30 minutter at gennemføre alle aktiviteter for ca. 20 elever.

Nedenstående spørgsmål printes ud på hvert sit stykke A4 og presses derefter sammen til kugler, der ligner snebolde. Herefter gennemføres de tre aktiviteter. Det anbefales, at man bruger et lokale, hvor der er plads til at kunne bevæge sig, og at aktiviteterne gennemgås, inden de afvikles.

1. Eleverne får hver én kugle, som de må kaste efter de andre. Når læreren synes, der er gået en passende mængde tid (op til 1 min.), beder læreren dem holde inde og sikre sig, at de hver og især har én kugle i hånden. Eleverne finder derefter sammen to og to og læser deres spørgsmål op for hinanden. Den anden skal så besvare spørgsmålet. Kan vedkommende ikke det, giver oplæseren svaret. Når de har spurgt/svaret krøller de papiret sammen igen og kaster igen med kuglerne. Efter 30 sekunder til et minut holdes der inde igen, man finder en ny makker, og igen stiller eleverne spørgsmål til hinanden. Øvelsen gentages nogle gange, indtil læreren vurderer, at det er tilstrækkeligt. Alt afhængigt af elevantallet anbefales det, at man gør det en 5-6 gange i alt.
2. Eleverne stiller sig op i to lige lange rækker. Eleverne, der står til højre, træder til siden, tager hinanden i hånden og former en cirkel. De skal stå så langt fra hinanden, at de kun lige kan holde hinanden i hånden. Herefter slipper de hinandens hænder og bliver stående. Den anden halvdel af eleverne stiller sig nu bag én af de elever, der står i cirklen, således at der nu er to cirkler. Eleverne, der står i indercirklen, vender sig nu rundt, så eleverne i indercirklen og i ydercirklen står ansigt til ansigt. De åbner begge deres snebolde, læser spørgsmålene højt for hinanden og besvarer eller får svaret af spørgeren. Når alle er færdige roterer den inderste cirkel en gang med uret, så alle får en ny makker. Øvelsen gentages 5-6 gange.

Eleverne lægger derefter alle sneboldene i en bunke.

1. Eleverne skal tage en snebold, men må ikke åbne den. De stiller sig derefter op på en lige række. En efter en kommer de hen til læreren og giver denne snebolden. Læreren læser spørgsmålet på papiret op, eleven svarer, og læreren giver et high-five for korrekt svar, eller et klap på skulderen for ”bedre held næste gang”, hvorefter eleven tager en ny snebold og stiller sig om bag i køen. De elever, der har fået high-five, sætter sig ned og lytter til de andre elevers spørgsmål og svar.

Når alle elever har fået deres high-five, afsluttes aktiviteten.

Spørgsmålene til aktiviteten: Der er her formuleret 20 spørgsmål (5 spørgsmål til hver af de fire kanonfilm). Antallet af spørgsmål skal modsvare antallet af eleverne. Har du flere elever, kan du lade nogle af spørgsmålene gå igen to gange.

Spørgsmål: Hvem var danskerne i krig med i 1658-Xx

Svar: Svenskerne/Sverige

Spørgsmål: Hvad hedder den konge, der indførte enevælde?

Svar: Frederik 3

Spørgsmål: Hvad kaldes begivenheden, der fandt sted oktober 1660?

Svar: Statskuppet

Spørgsmål: Hvad betyder enevælde?

Svar: At én person (kongen) bestemmer det hele

Spørgsmål: Hvem havde, ifølge kongen og borgerne, svigtet landet, da svenskerne angreb?

Svar: Adelen

Spørgsmål: Hvor opstod der revolution i 1789?

Svar: Frankrig

Spørgsmål: Hvad hed den mand, der blev kejser i Frankrig efter Den Franske revolution?

Svar: Napoleon

Spørgsmål: Hvad hed den konge, der regerede Danmark under Englænderkrigene/Napoleonskrigene?

Svar: Frederik 6.

Spørgsmål: Hvilket landområde mistede Danmark efter Napoleonskrigene?

Svar: Norge

Spørgsmål: Hvor blev fredforhandlingerne efter Napoleonskrigene indgået?

Svar: Wien (Østrig)

Spørgsmål: Hvad hed den konge, der afskaffede Enevælden og indførte demokratiet?

Svar: Frederik 7.

Spørgsmål: Hvad sagde kongen, da han havde afskaffet enevælden?

Svar: ”Nu kan jeg da sove længe i morgen”

Spørgsmål: Hvilket parti var Estrup medlem af?

Svar: Højre

Spørgsmål: Hvad hed den konge, der blev ved med at udpege en Højre-regering, selvom Højre ikke havde flertal i folketinget?

Svar: Christian 9.

Spørgsmål: Hvad skete der i 1901?

Svar: Danmark fik et systemskifte

Spørgsmål: Hvem havde ikke fået valgret, da Danmark fik demokrati i 1849?

Svar: De 7 f´ere, herunder kvinderne (fruentrimmere).

Spørgsmål: Hvornår fik kvinderne valgret i Danmark?

Svar: 1915

Spørgsmål: Hvordan reagerede kongen på, at kvinderne fik valgret

Svar: Negativt

Spørgsmål: Hvornår fik Danmark sin første kvindelige minister (Nina Bang)?

Svar: 1924

Spørgsmål: Hvad hedder Danmarks første statsminister?

Svar: Helle Thorning-Schmidt

Bilag 2. Tidslinje

|  |  |
| --- | --- |
| 1660-1788 | Parlamentarisme |
| Christian 9. | Tidlig enevælde |
| Demokrati | Grundloven 1849 og Systemskiftet |
| Frederik 7. | 1788-1849 |
| Sen enevælde | Frederik 6. |
| Kvindernes valgret | Statskuppet 1660 |
| Frederik 3. | Demokratiseringen |
| Væbnede neutralitetsforbund | Napoleon |
| 1849-1920 | Enevælde |
| Napoleon | Stormen på Bastillen & Københavns bombardement |

1. Brug de 20 ord på at skabe en tidslinje, hvor I viser:
   * Kronologisk overblik
   * Begivenheder, begreber og personers korrekte placering i forhold til perioden.
2. Når I er færdige, skal I fremlægge for en anden gruppe. I skal under fremlæggelsen forklare:
   * Hvorfor hedder perioderne det, de gør?
   * Hvad handler kanonpunktet om? (inddrag så mange årstal og personer som muligt)

Rød: Periodernes varighed

Orange: Periodens navn

Grøn: Begreber knyttet til perioden

Blå: Personer

Lilla: Kanonpunkter